Solovkų salos

Solovkų salos (sutrumpintai Solovkai; rus. Соловецкие острова, Соловки) – salynas Baltojoje jūroje. Priklauso Archangelsko sričiai. Salyną sudaro šešios salos ir apie 100 mažyčių salelių (bendras plotas 347 km²): Solovkų, arba Didžioji Solovkų (246 km²; didžiausia Baltosios jūros sala), Anzeras (47 km²), Didžioji Muksalma (17 km²), Mažoji Muksalma (0,57 km²), Didžioji Kiškių sala (1,25 km²), Mažoji Kiškių sala (1,02 km²). Salų reljefas gana lygus, didžiausias aukštis virš jūros lygio 86 m. Kranto linija raižyta. Solovkų vienuolynas Solovkų salos pagarsėjusios dėl Solovkų vienuolyno ir XX a. Lenino dekretu jame įsteigtos sovietinės pataisos darbų stovyklos. 1926 m. Solovkų koncentracijos stovykla pertvarkyta į kalėjimą, uždarytą 1939 m. Vienuolynas čia atkurtas 1992 m. ir tais pačiais metais įtrauktas į UNESCO pasaulio paveldo paminklų sąrašą.